As vloekery aanhou, los ons kunstefeeste | Netwerk24
Deur Anna Jordaan, Bloemfontein 09 Julie 2019 00:00
Ek is jaarliks trots op ons stad Bloemfontein wat met die Vrystaat Kunstefees besoekers van wyd en syd trek. Telkens is ek teleurgesteld in die opvoerings, en nou weer – nie weens die kunsgehalte nie, maar oor taalgebruik.
Of word ons ook onbeskaafde en onopgevoede Afrikaners? As dit voortduur, sal kunstefeeste sonder ons steun moet klaarkom.
Taal gee emosie weer aan die gehoor. Ongelukkig word woede nou uitgedruk deur vloeke; en nie sommer gewone vloeke nie, maar kru en afstootlike woorde. Aan die f-woord is ek amper gewoond weens baie mense se daaglikse gebruik daarvan. Myns insiens is hulle onbeskaaf en onopgevoed.
Maar k*k en n**i is van ’n ander soort. Gaan ons daaraan ook gewoond raak?
Ek is ’n bejaarde kunsliefhebber. Langs my het ’n jong meisie gesit. Agter my het mans en dames ook gesê “Sjoe! Ag nee! Nee, tog!” oor die taalgebruik.
Voetstampery en arm- en hand-gebare kan emosie ewe goed uitdruk. Leer die studente nie dié tegnieke nie? Dosente en regisseurs, gee asseblief aandag.
Meer oor: Vrystaat Kunstefees | Mystem | Kunstefeeste | Briewe